Radim Uzel

MUDr. Radim Uzel, CSc. (* 27. marec 1940, Ostrava – † 2. máj 2022, Praha) bol český sexuológ a popularizátor sexuológie, gynekológ, riaditeľ Spoločnosti pre plánovanie rodiny a sexuálnu výchovu a vysokoškolský pedagóg. Publikoval množstvo populárnych článkov v tlači, bol autorom publicistických relácií v rozhlase.

Životopis 
Po maturite nastúpil na Lekársku fakultu Masarykovej univerzity v Brne. Pracoval na gynekologicko-pôrodníckom oddelení OÚNZ v Ústí nad Orlicí, potom na II. gynekologickej klinike v Brne, neskôr ako kúpeľný lekár vo Františkových Lázňach, ďalej bol krajským ordinárom v Ostravě. Po nežnej revolúcii pracoval v pražskom Ústave pre starostlivosť o matku a dieťa. Stál pri zrode politickej strany Nezávislá erotická iniciatíva (NEI), za ktorú bol členom Zastupiteľstva hl. m. Prahy. Bol externým učiteľom 2. lekárskej fakulty Karlovej univerzity v Prahe.

Dielo

Knihy 
 Ženské otázniky, Práce 1987
 Mýty a povery v sexe, Práce 1990
 Sex – odhalené tabu, Grafoprint 1992
 Ako neotehotnieť, Scientia medica 1992
 Umenie milovať, Cesty 1993
 Zákony ženskej príťažlivosti (spoluautor Miroslav Plzák), Eminent 1995 
 1. český svadobný sprievodca (spoluautor Leoš Středa), VRE 1995 
 Sex a ľudské vzťahy humorne i vážne (spoluautor Petr Parma), SPRSV 1997
 Človek je živočích sexuálny (spoluautor Ladislav Hess), Vademecum 1998
 Erótova lampa (spoluautor Karel Koubek), Ratio 1999
 Antikoncepčná kuchárka, Grada 1999
 Potrat áno – nie (spoluautori Milena Pekárková, Hana Primusová a Milan Salajka), Grada 2000
 Sexuálny zverinec, Ikar 2000
 Sex, cirkev a politika (spoluautori Jaroslav Zvěřina a Karel Koubek), České Budějovice 2001
 Červené uši, neskôr Červenanie (spoluautor Pavel Malúš), celkom 5 zošitov, výber najzaujímavejších otázok a odpovedí z rovnomenného rozhlasového programu
 Pornografia alebo provokujúca nahota, Ikar 2004
 Intímne slasti a strasti, Ikar 2009
 Antikoncepčné otázniky: o antikoncepcii prevažne vážne (spoluautor Petr Kováč), CAT Ostrava 2010
 Nevera a čo s ňou, Prvosenka 2010

Rozhlasové relácie 
 Červenanie, neskôr premenované na Červené uši (1998), za tento program dostal cenu v medzinárodnej súťaži vyhlásenej Populačným inštitútom vo Washingtone

Divadlo 
 Keď sa hrá o lásku žien – divadelná talk-show, Mahenovo divadlo v Brne 2011

Referencie

Zdroj 

Osobnosti z Ostravy
Českí sexuológovia
Českí gynekológovia
Českí spisovatelia
Politici KSČ
Nositelia Medaily Za zásluhy (Česko)
Absolventi Lekárskej fakulty Masarykovej univerzity
Vyučujúci na Karlovej univerzite
Úmrtia na rakovinu žalúdka